**ÜLDANDMED**

Kodunõustamise läbiviija(d):

Nõustatava inimese nimi:

Suhtluskeel:

Aadress:

Nõustatava telefoninumber:

Nõustamise läbiviimise kuupäev:

Tegemist on:

* Kortermajaga
* Eramajaga

Nõustava kodu tüüp:

* Kodu, kus ei ole pensionäre (65+) (edaspidi VANEMAEALINE[[1]](#footnote-2))ega kuni 4-aastaseid lapsi (edaspidi LAPS[[2]](#footnote-3))
* Kodu, kus elab vähemalt üks VANEMAEALINE
* Kodu, kus peres on vähemalt üks LAPS

Millis(t)el korrus(te)l eluruumid asuvad?

* Kortermajas korruse number:
* Eramajas:
	+ 1. korrusel
	+ 2. korrusel või kõrgemal

Täpsustus: ….

**ÕUEALA**

**Õueala üldine seisukord**

1. Hoov on risune (nt hoovis on lagunemisohtlikud hooned, ehitusjäätmed, vanad masinad, kukkumisohtlikud puud)
	* Jah
	* Ei

Täpsustus: ….

**RISKIDE MAANDAMISE SOOVITUSED:**

* Võimalusel puhasta koheselt peamised käiguteed ning kaasa ka inimest (nt. paiguta esemed ümber). Selgita inimesele evakuatsioonitee vajalikkust ja nõusta ohutuma käigutee valimise osas.
* Nõusta inimest hoovi koristamise teemal. Aita inimesel vajadusel lahti saada vanadest asjadest ning kontakteeru KOV-iga, kes oskab selle kohta infot jagada, nt. tehakse kampaaniaid.
* Lepi inimesega kokku, et aitad tal leida kellegi, kes abistab korrastamisel ja koristamisel (kui esimesel korral inimene ei nõustu abi vastu võtma, nõusta korduvalt).
* Selgita, et vanad ja poolmädanenud ning viltu kasvanud puud võivad murduda ning õnnetuse põhjustada. Uuri KOV-ilt/KOV-is, kas kõrghaljastuse mahavõtmiseks on vaja luba.
* Juhi lastega perede tähelepanu sellele, et batuudil oleks turvavõrk ja see oleks kinnitatud kasutusjuhendile vastavalt.
* Kooskõlasta tegevused korteriühistuga, kui tegu on kortermajaga.

**Kõnniteed ja peamised liikumisrajad**

1. Kõnniteede ja peamiste liikumisradade olukord
	* Üldine seisukord on halb (nt ebatasane, sillutiskivi lahtine, ebasobiv kattematerjal, libe, katkised ääred, augud)
	* Valgustus on kehv või puudub
	* Sissepääsuteel või kohal on takistused (nt puuoksad, võsa, maas vedelevad asjad)
	* LAPSED: Õueala on aiaga piiramata (eramaja puhul)
	* Riskid puuduvad

Täpsustus: ….

**RISKIDE MAANDAMISE SOOVITUSED:**

* Puhasta ja korrasta võimalusel koheselt peamised käiguteed ning kaasa ka inimest (eemalda takistused, lahtised kivid, märgista suuremad augud jne). Paranda võimalusel koheselt puudulik valgustus (vaheta pirn) või lepi inimesega kokku, et aitad leida talle elektriku (või mõne muu meistri), kes valgustuse korda teeb. Vajadusel kontakteeru KOV-i ametnikuga.
* Selgita lastevanematele erinevaid ohte ning põhjenda aiaga piiramise vajadust. Soovita laste puhul õueala kindlasti piirata aiaga, eriti kui on hoovialalt väljaspool läheduses ka veekogu, kraav, sõidutee vms ohtlik koht. Suhtle KOV-i ametnikuga (ehitusnõunik) loa saamiseks piirdeaed ehitada. Aia kõrgus peaks jääma kuni 1,5m, sellest kõrgema aia puhul tuleks see kohalikus omavalitsuses kooskõlastada. Aia rajamisel saab kasutada kas puitmaterjali või võrkaeda.
* Aita muuta hoovialal olevad veekogud (tiigid, basseinid, kaevud, kraavid jms) lastele ohutuks, nt. aita ümbritseda aiaga, aita muuta kaevukaas lastele avamatuks.
* Talvel soovita aias olevaid teid liivatada või soolatada või kasutada muid vahendeid (nt. tuhk, graanulid), et vähendada libedust ning vältida kukkumist. Kui teed on kinni, aita leida keegi, kes tuleks lükkaks tee lahti, et saaks kõndida.
* Kooskõlasta tegevused korteriühistuga, kui tegu on kortermajaga.

**Välistrepid**

1. Treppide olukord
	* LAPSED ja VANEMAEALISED: Trepp on olemas
	* Trepi juures puudub valgustus või see on ebapiisav
	* Elumaja ja abihoonete trepid on halvas seisukorras (nt lagunenud, hooldamata, libedad)
	* Trepiastmed on ebastandardse laiuse või kõrgusega (nt ebaühtlased, järsud, kitsad või madalad)
	* Käsipuud puuduvad
	* Riskid puuduvad

Täpsustus: ….

**RISKIDE MAANDAMISE SOOVITUSED:**

* Korrasta võimalusel koheselt peamised käiguteed ning kaasa inimene – korrigeeri valgustust (vaheta pirn, paigalda patareidel töötav lamp vms), eemalda lahtised ohtlikud esemed trepilt, paigalda libisemisvastane teip.
* Aruta inimesega läbi, millist abi ta vajab püsivamate lahenduste leidmiseks ja abista lahenduste leidmisel (võta ühendust KOV sotsiaaltöötajaga, leia meistrimees jne).
* Aita kinnitada või eemaldada lahtised nurgad, üles või allapoole kooldunud osad treppide puhul, mis on vaipkatetega (sh. uksematid) kaetud. Aita panna treppidele käsipuud nii laste kui eakate puhul või leia meistrimees, kes seda teeks.
* Kooskõlasta tegevused korteriühistuga, kui tegu on kortermajaga.

**Veekogud (nt tiigid, basseinid, tünnisaunad, vihmakogujad, kaevud)**

1. Õuealal on veekogud, millel puuduvad piirded või katted (sh katted on lagunenud, vananenud)?
	* Jah
	* Ei

Täpsustus: ….

**RISKIDE MAANDAMISE SOOVITUSED:**

* Paku praktilist abi sobivate piirete, katete või muude lahenduste (nt. taimede istutamine veekogu kaldale, et takistada lastele veele ligipääsu; järskude kallaste muutmine laugeteks jne) rakendamiseks. Piirdeaia ehitamisel peaks kõrgus jääma kuni 1,5m, sellest kõrgema aia puhul tuleks see kohalikus omavalitsuses kooskõlastada. Aia rajamisel saab kasutada kas puitmaterjali või võrkaeda.
* Lepi kokku, et leiad vajaliku spetsialisti, kellega neil teemadel arutada, vajadusel konsulteeri KOV vastava eriala spetsialistiga.
* Vaheta välja pehkinud puitkonstruktsioonid või asenda lagunenud kivid uutega või aita leida meistrimees, kes seda teeks. Kui kaevu kivi- või puitkonstruktsioonid on lagunenud, võivad need tõsise õnnetuse põhjustada. Eriti ohtlikud on lahtised kaevusuud, kuhu tuleb paigaldada korralikud kaaned.
* Kindlusta pehmed kaldad – puhasta kaldapealsed sodist ja vanast rämpsust, vajadusel eemalda pinnas ja tugevda seda kruusa või killustikuga, et vältida vette libisemist või aita leida meistrimees, kes seda teeks.
* Kui tundub asjakohane, telli ja paigalda veekogu alarm, mis reageerib kiirele muutusele veetasemes ja vee liikumises (ehk kui keegi vette kukub). Internetist otsimiseks kasuta otsisõna „basseinialarm“[.](https://www.swimuniversity.com/pool-alarm/)
* Kui vanemaealine inimene elab üksi, siis kaasa võimalusel protsessi ka perekond ja selgita ohte ning palu abistada õueala veekogude ohtude likvideerimisel.
* Paigalda veevõtukoha juurde käsipuu või pump või soovita inimesele mõelda veepaagi peale, kuhu saab vett koguda, kui vanemaealised käivad taimede kastmiseks veekogust (nt. tiigist) vett võtmas. Vajadusel aita leida meistrimees, kes seda teeks. See aitab vältida libisevalt pinnalt libastumist ja õnnetusse sattumist.
* Nõusta, et kui õuealal on veekogud, siis peab lastel silma peal hoidma ning neid ei tohi järelevalveta jätta.
* Kooskõlasta tegevused korteriühistuga, kui tegu on kortermajaga.

**ELURUUMID**

**Sissepääs ja liikumine**

1. Välisukse avamine
	* Mitu välisust
	* Uks avaneb sissepoole (mitme ukse puhul vähemalt üks)
	* Ukse liikumine on takistatud (nt seina vastas asuvad esemed)
	* Välisukse lukk ei ole seestpoolt kiiresti avatav (puudub nö libliklukk)
	* Välisuksel puudub fonolukk (kortermajas)
	* VANEMAEALISED: Väljaspool kodu puudub sisenemiseks varuvõti või seda ei ole antud naabrile/lähedasele
	* Riskid puuduvad

Täpsustus: ….

**RISKIDE MAANDAMISE SOOVITUSED:**

* Paranda võimalusel koheselt ligipääs ja ukse avamisvõimalused (nt. vabasta käiguteed ukse paremaks avamiseks). Vajadusel leia meistrimees, kes seda teeks.
* Paku abi asjaajamisel, et muuta kodu turvalisemaks (ukse vahetamine, ukseluku vahetamine jne).
* Mitme ukse puhul soovita kaaluda ühe ukse kasutamist. Selgita, et kui on vaja kiirelt minna välja või siseneda, siis mitme ukse kasutamine on risk, kuna avama peab näiteks mitu lukku, õnnetuse korral on raskem kiirelt appi tulla.
* Soovita kasutada mitme luku korral lukustamiseks ainult ühte lukku. Abista luku muutmisel või leia meistrimees, kes seda teeks.
* Abista liblikluku paigaldamisega või leia meistrimees, kes seda teeks, kui see on vajalik. Libliklukk tagab, et inimene korterisse seest poolt lõksu ei jääks.
* Soovita ukse avamisel alarmi või nutilukku, kui tegu on mäluhäirega vanemaealisega või lastega, kes kipuvad minema uitama. Lukk annab veebi teel teavituse iga kord ukse avamisest/sulgemisest. Internetist otsimiseks kasuta otsisõna „nutilukk“.
* Nõusta inimest jätma varuvõti lähedastele või juhised võtme leidmiseks hädaohu korral. Kui on asjakohane, nõusta inimest/lähedasi nutiluku paigaldamise osas (võimalus avada ust tavalise võtmega, võimalus tekitada üle veebi ligipääs oma lähedastele)[. Internetist otsimiseks kasuta otsisõna „nutilukk“.](https://www.lukuexpert.ee/et/nutilukud/5479/GLUE%2BSKANDINAAVIA%2BASSA%2B2000%2BVERSIOON%2B%28komplektis%2BWi-Fi%2Bmoodul%29%2BH%C3%95BEDANE-GS2H.html)
* Fonoluku puudumisel võta ühendust korteriühistuga ja abista asjaajamisel (vajadusel pöördu KOV-i poole).
1. VANEMAEALISED: Esikus puudub koht, kuhu saab mugavalt toetuda, et jalanõud jalga panna
	* Jah
	* Ei

Täpsustus: ….

**RISKIDE MAANDAMISE SOOVITUSED:**

* Aita koheselt korrastada esik ja kaasa inimest, nt. paiguta asjad ümber, eemalda asjadest tingitud kukkumisoht ja leia võimalus istumiseks, nt. too sobiva kõrgusega 4-jalaga taburet.
* Nõusta nt. seinale klapptooli paigaldamise osas, kui esik on kitsas. Aita leida sobivaid abivahendeid ning võimalusel kasuta ka abivahendi soodustusega vannituppa mõeldud lahendusi. Internetist otsimiseks kasuta otsisõna „klapptool“.
1. Põrandapinnad eluruumides
	* Ebatasased (sh lävepakud kõrgemad põrandapinnast, põrandaluugid)
	* Libedad (nt lakitud puitparkett, plaaditud põrandad vannitoas, köögis, esikus)
	* Lahtised või libisevad vaipkatted või põrandaplaadid
	* Igapäevased liikumisteed on kitsad või kõndides on oht komistada (nt asjad ja esemed on liikumisteedel, mööbel on paigutatud nii, et see ei võimalda vabalt liikumist)
	* Riskid puuduvad

Täpsustus: ….

**RISKIDE MAANDAMISE SOOVITUSED:**

* Aita leida abiline, kes eemaldab lävepaku või freesib selle põrandapinnaga samale tasemele, et ei oleks üleminekuid.
* Soovita kasutada toas jalas hästi istuvaid jalanõusid (nt. susse), millel on libisemiskindel tald. Eelkõige soovita seda laste ja vanemaealiste puhul.
* Aita katkised vaibad vahetada ümber tervete vastu.
* Kinnita lahtised vaibaservad ja paigalda libisemisvastane matt vaiba alla. Internetist otsimiseks kasuta otsisõnu „libisemisvastane matt“, „vaibateip“, „kahepoolne teip“.
* Korrasta koheselt peamised liikumisteed ja kaasa inimest (magamistuba-köök-WC). Paku abi mööbli ümberpaigutamisel, et käiguteed oleks vabad ja toas liikudes saaks millelegi toetuda.
* Nõusta, et inimene hoiaks sagedasti kasutuses olevad põrandapinnad puhtad juhtmetest, jalanõudest ja muudest esemetest, mis madalal asetsevad ja ette võivad jääda.
* Aita korraldada edasine abi, nt. leia keegi, kes aitab asju sorteerida/ära viia, leia keegi põrandaid üle vaatama ja tegema parandustöid. Vajadusel võta ühendust KOV vastava ala töötajaga.
* Tee inimesele selgitustööd evakuatsioonitee korrashoiu vajalikkusest. Anna nõuandeid, kuidas võiks mööbel paigutatud olla, kui märkad, et see jääb väljapääsuteele ette või on muudmoodi inimesele ohtlik.
* Paiguta vannituppa ja kööki käepärane pika varrega kerge mopp, et maha läinud vedelikke kiiresti koristada (eelkõige vajalik vanemaealiste puhul, kellel raske kummardada).
1. Trepi (sh redelite) olukord
	* LAPSED ja VANEMAEALISED: Trepp on olemas
	* Üldine olukord on kehv (nt astmed või käsipuud on lagunenud, nõgusad astmed, lahtised servad)
	* Käsipuud puuduvad või käsipuutugede vahed on suured (nt väike laps mahub läbi)
	* Astmed on ebastandardse laiuse või kõrgusega (nt ebaühtlased, järsud, kitsad või madalad)
	* Astmed on libedad (nt lakitud)
	* Trepp on väga järsk
	* LAPSED: Trepil puuduvad turvaväravad või piirded
	* Riskid puuduvad

Täpsustus: ….

**RISKIDE MAANDAMISE SOOVITUSED:**

* Nõusta treppidest liikumisel – võimalusel soovita korraldada elu nii, et treppidest käimist oleks võimalikult vähe (eluruumid all, magamisruumid ülal vms), vanemaealiste puhul soovita öösel nt. potitooli kasutada, kui magamistuba on ülakorrusel ja WC allkorrusel. Võta ühendust kohaliku abivahendite firmaga, kes aitab leida sobiva lahenduse.
* Soovita tooltõstuki paigaldamist trepile ja abista asjaajamisel, kui inimese puhul on asjakohane. Internetist otsimiseks kasuta otsisõna „tooltõstuk“.
* Aita lisada treppidele kogupikkuses käsipuud, mis on turvalised ja kergesti haaratavad, või leia abiline, kes seda teeks. Väikelastega perede puhul paigalda ka lapse kõrgusel olev käsipuu.
* Aita leida lisapiirded või turvavõrk, kui käsipuutugede vahel on vahed. Aita leida lisapiirded või turvavõrk, mida on lihtne paigaldada ja lapse suuremaks kasvades saab need eemaldada. Internetist otsimiseks kasuta otsisõna „lapse turvavõrk“.
* Paigalda trepiastmetele libisemisvastane teip, sh. olemas ka läbipaistev. Internetist otsimiseks kasuta otsisõna „libisemisvastane teip“.
* Vaata üle, kas trepil olevad vaipkatted on korrektselt kinni ning kui ei ole, siis aita lahtised kohad kinnitada.
* Aita vajadusel leida kohti, kust oleks võimalik soetada turvaväravaid või piirdeid, kui perel on väiksed lapsed.
1. Valgustus eluruumides liikumiseks (küsida koduomanikult)
	* Halb või puudulik
	* VANEMAEALISED: Puudub valgustus öösel vannituppa/tualetti minekuks
	* Riskid puuduvad

Täpsustus: ….

**RISKIDE MAANDAMISE SOOVITUSED:**

* Uuri inimeselt, kuidas ta ise hindab valgustust ja aita leida paremaid pirne, kui inimene leiab, et valgus on tuhm. Aita vajadusel lisada liikumistrajektoorile valgusteid.
* Vaata üle tualettruumi liikumise trajektoor ning võimalusel kohanda seda nii, et inimene ei peaks liikuma öösel treppidest või nii, et liikumistee oleks esemetest puhas, et inimene ei koperdaks ega kukuks.
* Aita paigaldada liikumisanduriga öövalgusteid. Nt. paigalda tualettpoti valgusti, mille saab lihtsalt paigaldada ja soovi korral ka ära võtta. Internetist otsimiseks kasuta otsifraasi „LED WC valgustus anduriga“.
* Paigalda kahepoolse teibiga peamisele käiguteele juhtmevaba liikumisanduriga LED valgusti, nt. koridori seinale, põranda lähedale, et see valgustaks öise teekonna WC-sse, kuid ei rikuks und. Internetist otsimiseks kasuta otsifraasi „LED öövalgusti“.
* Soovita vanemaealistel kasutada pimedas helendavaid kleebiseid, mida saab panna põrandale ja pistikupesadesse, ning mis töötavad nn. suunanäitajana. Internetist otsimiseks kasuta otsisõnasid „helkurribad“, „ohutusribad“, „reflekteeruvad ribad“.
* Aita voodi juurde panna lamp, mille lülitit saab vajutada ilma voodist tõusmata või leia abiline, kes seda teeks. Vajadusel konsulteeri elektrikuga, kui voodi juures ei ole pistikupesa.
* Soovita jätta automaatsed valgustid koridori või aita valida selline, mis ei ole väga tundlik ega lähe iga liigutuse peale põlema. Kui soov on tagada käiguteede valgustatus, aita valgusti paigaldada põranda lähedale, et see reageeriks liikumisele põrandal. Näiteks saab panna valgusti voodi juurde nii, et see ei jää ette, aga tuvastab, et inimene on voodist väljunud. Vajadusel konsulteeri elektrikuga.
1. VANEMAEALISED: Istumiseks ja magamiseks olevad pinnad on ebasobiva kõrgusega
	* Ja
	* Ei

Täpsustus: ….

**RISKIDE MAANDAMISE SOOVITUSED:**

* Vaata koos koduomanikuga üle, kas majapidamises on istumiseks sobivaid toole (pindasid) ning võimalusel taga, et istumiskohad oleksid kohtades, kus inimene peamiselt toimetab ning neid vajab. Kaasa protsessi pere, kes aitaks vajadusel magamisaseme või istumispindade osas korrektuure teha.
* Palu inimesel istuda ja tõusta ning hinnata, kui kerge või raske tal seda teha on – kui tagumik on kõrgemal kui põlved, saab kergemini tõusta. Pea meeles, et inimene ei pruugi seda ise osata objektiivselt hinnata ning püüa ka ise seda hinnata.
* Nõusta inimest erinevate võimalike abivahendite osas – nt. voodist tõusmisekstugikäepide, lakke paigaldatavad toed või voodijalutsisse paigutatav pael. Internetist otsimiseks kasuta otsisõnu „tõusmise abivahend“, „tugikäepide“.
* Nõusta, et inimene ei kiirustaks voodist tõusmisel ja võtaks hetke pearingluse ennetamiseks.
* Aita inimest kõvema ja/või kõrgema madratsi ostmisel, kui voodi võimaldab selle paigaldamist ning sellest oleks abi – mõnikord piisab lisa 5–10 cm tõstmisest, et inimesel oleks mugavam voodit kasutada.
* Nõusta ja abista asjaajamisel funktsionaalse voodi rentimisel või ostmisel, kui see on asjakohane. Internetist otsimiseks kasuta otsisõna „hooldus-voodid“.
* Soovita ja abista soetada püsti tõusmist toetav tugitool või toolilt tõusmise abivahend, kui see on asjakohane. Internetist otsimiseks kasuta otsingufraase „toolilt tõusmise abivahend“, „püsti tõusmist toetav tugitool“.
1. VANEMAEALISED: Igapäevakasutuses olevad asjad on käeulatusest väljas (sh ravimid; nt nõud, pistikupesad on halvasti ligipääsetavad)
	* Jah
	* Ei

Täpsustus: ….

**RISKIDE MAANDAMISE SOOVITUSED:**

* Abista asjade käepäraseks tegemisel. Nt. soovita ravimikarpi, millega igapäevased ravimid sorteerida ja endale käepäraseks muuta. Tõsta rasked, kuid palju kasutatavad esemed köögis alumistele riiulitele.
* Nõusta, et inimene hoiaks igapäevaselt kasutuses olevad asjad käeulatuses nii, et ei pea end kõrgele upitama ega kummardama.
* Aita tuua madalalasuvad pistikupesad, mida kasutatakse ajutiste madala pingega elektriseadmete jaoks (nt. mobiiltelefon), kus on vaja juhet pidevalt sisse-välja tõmmata, kõrgemale. Vajadusel konsulteeri elektrikuga. Alternatiivina paigalda lühike kaitsmetega pikendusjuhe, mille saab tuua kõrgemale ja kinnitada näiteks kapi/kummuti peale, seinale vms (järgi elektriohutust ja nõusta pikendusjuhtme kasutamise põhimõtete osas).
1. VANEMAEALISED: Vann/dušinurk/pesemiskoht (sh saun)
	* Ainsaks pesemisvõimaluseks on vann
	* Puudub käetugi (sh saunalava ääres)
	* Puudub istumisalus
	* Puudub libisemisvastane matt (SH LAPSED)
	* Pesemisvõimalused asuvad teises hoones (nt saunamaja)
	* Riskid puuduvad

Täpsustus: ….

**RISKIDE MAANDAMISE SOOVITUSED:**

* Aita võimalusel vann asendada dušinurgaga ning kontakteeru üldehitajaga.
* Vanni astumiseks aita paigaldada käetugi ning vannis pesemiseks istumisalus või leia abiline, kes paigaldaks.
* Aita inimesel soetada vanni põhja ja ette libisemiskindlad alused, kui ainsaks pesemisvõimaluseks on vann.
* Soovita lapse vannis kasutada libisemisvastast matti, kui tegu on peredega, kus on väikelapsed.
* Soovita paigaldada vannituppa käeulatusse telefon või kukkumisvastane häiresüsteem, mis vajadusel annab lähedastele märku, kui vanemaealine on hätta sattunud – suhtle vajadusel ka KOV-iga, läbi kelle on võimalik häiresüsteeme muretseda või saab KOV kodu kohaldamisega inimesele abi pakkuda. Anna soovitused kohandusteks võimalusel edasi ka pereliikmetele.
1. VANEMAEALISED: Tualettruum
	* Tualettruum ja magamistuba asuvad erinevatel korrustel
	* Tualettruum asub majast väljas
		+ Sh puudub piisav valgustus (nt kasutatakse küünlaid)
	* Tualettpott asub liiga madalal või puudub käetugi
	* Riskid puuduvad

Täpsustus: ….

**RISKIDE MAANDAMISE SOOVITUSED:**

* Aita paigaldada käetugi tualettpoti kõrvale või leia abiline, kes seda teeks.
* Teosta kergemaid kohandusi (soeta käetugi ja aita selle paigaldamisel, soeta nt. juhtmevabad valgustid ja aita nende paigaldamisel).
* Soovita madala WC-poti korral potikõrgendust (ilma või koos käetugedega), aita see soetada ja paigaldada. Internetist otsimiseks kasuta otsisõna „potikõrgendus“.
* Soovita öisel/pimedal ajal kasutada pigem potitooli, mille saab päevasel ajal silma alt ära panna. Kui selle kasutamine ei ole inimesele meeltmööda, siis aita üle vaadata valgustus ning vajadusel leia elektrik, kes saaks aidata lisavalgustite paigaldamisel.
* Aita paigaldada liikumisanduriga valgustus, kui inimene kasutab välitualetti ning valgustus on puudulik.
1. LAPSED: Lapsel on juurdepääs avatud rõdule (sh puuduvad rõdupiirded)
	* Puudub rõdu
	* Jah
	* Ei

Täpsustus: ….

**RISKIDE MAANDAMISE SOOVITUSED:**

* Aita rõdule viival aknal/uksel eemaldada käepide, et laps ei saaks iseseisvalt rõdule või leia abiline, kes seda teeks. Rõdult eemalda või tõsta kaugemale mööbel, mis asub rõdu piirdele liiga lähedal ning mida mööda võiks laps üle rõdupiirde kukkuda.
* Leia abiline, kes rõdupiirde liiga laiade vahede korral saaks abistada lisatakistuse ehitamisel/paigaldamisel.
* Abista soetada ja paigaldada rõdu turvavõrk, mis on kasulik näiteks ka tuvide eemal hoidmiseks. Internetist otsimiseks kasuta otsisõnu „rõduvõrk“, „turvavõrk“.
1. LAPSED: Laps saab akna kergesti avada (sh aknad avanevad väljapoole)
	* Jah
	* Ei

Täpsustus: ….

**RISKIDE MAANDAMISE SOOVITUSED:**

* Aita eemaldada aknalingid, et laps ei saaks iseseisvalt akent avada. Eemalda akna alt mööbel või liiguta see ohutusse kaugusesse, et laps ei saaks aknalauale turnida ning linki haarata. Alternatiivina kaalu lukustatavate linkide pakkumist ning paigaldamist.
* Aita ruloode reguleerimisnööre kõrgemale sättida või spetsiaalsete lahendustega peita, et vähendada akende juures poomisohtu. Internetist otsimiseks kasuta otsingufraasi „nöörikinnituse nupp“.
* Aita paigaldada akende avamiseks akna avanemise piiraja ja aknafiksaator ning anna nende kasutamiseks nõu. Internetist otsimiseks kasuta otsisõna „aknafiksaator“.
* Soovita tuulutamisel aken avada horisontaalselt ja panna vahele aknafiksaator, selle asemel, et avada aken vertikaalselt, kuhu lapsed ja koduloomad võivad kinni jääda.

**Olmekeemia, ravimid ja muud mürgised ained**

1. Ohtlikud ained ei ole originaalpakendites (st ained on ümber valatud või kallatud pudelisse, väiksemasse nõusse)
	* Jah
	* Ei

Täpsustus: ….

**RISKIDE MAANDAMISE SOOVITUSED:**

* Aita panna ohtlikud ained (sh. kogu kodukeemia) lastele kättesaamatutesse kohtadesse (kõrgele kappidesse või lukustatud kappidesse). Nõusta, et inimene ei kasutaks ohtlike ainete hoiustamiseks tuntud pakendeid (nt. limonaadipudelid vms), mida laps võib segamini ajada nt. veega/limonaadiga. Nõusta, et ohtlikke aineid hoitaks originaalpakendites.
* Nõusta kõiki eluruumides elavaid inimesi oma isiklikke ravimeid hoidma käepärast, kuid lastele kättesaamatus kohas (nt. peavalutabletid käekotis on potentsiaalne oht, kuna laps võib selle kätte saada). Nõusta, et ka külalised paigutaksid oma kotid kõrgemale.
* Nõusta lapse eest vastutavaid inimesi hoidma ravimite hulgas söetablette piisavas koguses ja mürgistusteabekeskuse telefoninumbrit (16662) käepäraselt.
1. LAPSED: Ohtlikud ained (nt patareid, alkohol, tubakatooted, ravimid, toidulisandid, pesukapslid jm kodukeemia) asuvad lihtsalt kättesaadavas kohas (nt madalates lukustamata kappides)
	* Jah
	* Ei

Täpsustus: ….

**RISKIDE MAANDAMISE SOOVITUSED:**

* Aita ohtlikud ained panna lastele kättesaamatutesse kohtadesse (kõrgele või lukustatud kappidesse).
* Aita paigutada mürgistusohu tõttu kehapesemisvahendeid ja kosmeetika-tooteid lastele kättesaamatutesse kohtadesse.
* Tee kindlaks, et patareisid sisaldavad elektroonikaseadmed on terved ja patareide kättesaamine nendest ei ole lapsele võimalik. Paiguta patareisid sisaldavad elektroonikaseadmed (nt. köögikaal, telekapult jne) lapse käeulatusest kõrgemale. Nõusta, et ka tühjad patareid tuleb laste käe-ulatusest eemal hoida, kuna need on lastele ohtlikud.
* Soovita ravimeid mitte laste ees võtta, kuna lastel on komme oma vanemaid matkida. Nõusta, et ka vitamiinid ja muud toidulisandid, mida lastele antakse, tuleb hoida lastele kättesaamatus kohas.
* Aita üle vaadata väikeste lastega peredel, mis taimed toas on ning kas nende hulgas on mürgiseid taimi, mida ei soovita kodus hoida, nt. tõlvlehik, harilik luuderohi, viigipuu, koralltomat, diifenbahhia, harilik oleander, nõelköis.
* Aita üle vaadata, kas õuealal on mürgiseid taimi (nt. tulikalised, erinevad putkelised, lumeroos, sibullilled kevadel) – nõusta ja aita lastele teha selgeks, et taimi ei tohi suhu pista.

**Elektrijuhtmestik ja elektriseadmed (sh harukarbid, pistikupesad, lülitid, pikendusjuhtmed)**

1. Elektrisüsteemi ja elektriseadmete olukord
	* Elektrisüsteem on vana ja amortiseerunud (kasutatakse nt korkkaitsmeid)
	* Ülepingeoht – kaitsmed löövad sageli välja (küsida koduomanikult)
	* Elektrijuhtmestik (sh pikendusjuhtmed) on katkine, lahtine või mittenõuetekohaselt paigaldatud (juhtmed ripuvad, on kinnitamata, asetsevad liikumisteedel, on ise parandatud vms)
	* Pikendusjuhtmed on ülekoormatud
	* Kasutatavad elektriseadmed (sh elektrilised kütteseadmed) on visuaalselt halvas seisukorras (nt katkised)
	* Kütteks kasutatakse elektrilisi kütteseadmeid (nt radiaatorit, puhurit)
	* Riskid puuduvad

Täpsustus: ….

**RISKIDE MAANDAMISE SOOVITUSED:**

* Uuri eluruumi elanikelt nende võimaluste kohta elektri/küttesüsteem ohutumaks ehitada ning aita seda teha, vajadusel konsulteeri KOV spetsialistiga toetuste osas ja abista elektriku leidmisel. Uurida KOV-ilt, kust saaks rahalist toetust.
* Aita elektrisüsteemide puhul panna kinni harukarbid.
* Jälgi ja nõusta, et kõikvõimalike kodumasinate puhul nende juhtmed oleksid terved ning nende seisukord selline, et need ei oleks inimesele ohtlikud.
* Aita lahtised rippuvad juhtmed kinnitada ning muuta ohutuks ning lastele kättesaamatuks. Kasutada saab takjateipi.
* Tõsta põrandal asetsevad ja kukkumisohtu põhjustavad juhtmed võimalusel käiguteedelt kõrgemale ja kinnita need. Kui põrandalt ei ole võimalik juhtmeid eemaldada, kinnita need koheselt sobiva teibiga.
* Selgita inimesele, et pikendusjuhtmete kasutamine peaks olema ajutine ning kui neid kasutatakse, siis tuleb jälgida pikendusjuhtme võimsust ning seda, mis sinna ühendatud on.
* Selgita kõikvõimalike nutiseadmete puhul, et nende kasutamise juures tuleks jälgida seda, et need ei oleks peidus tekkide/patjade all, kus need võivad üle kuumeneda ning tulekahju põhjustada. Seadmed peavad olema kohas, kus nad saavad õhku.
* Jälgi ja nõusta, et elektriradiaatorite kasutamise puhul ei pandaks nende peale riideid (kuivamise vms eesmärgil) ning et need ei oleks ka pikendusjuhtmetega kasutuses.

**Küte (ahjud, (gaasi)pliidid, kaminad)**

1. Küte
	* LAPSED ja VANEMAEALISED: Kodus on küttekolle
	* Küttekolle on visuaalselt halvas seisukorras (lagunenud, mõrane, pliidiraud katkine, suitsu või tahma jäljed)
	* Põlevmaterjali (nt tekstiil, puuhalud) hoitakse küttekolde või kütteseadme peal või lähedal
	* Puudub mittepõlevast materjalist koldeesine kaitse
	* Kasutatakse põlevmaterjalist anumat tuha jaoks
	* Küttekolle on hooldamata (viimase aasta jooksul ei ole hooldatud, kutseline korstnapühkija ei ole käinud viimase 5 aasta jooksul)
	* Prügi ladustatakse ja põletatakse küttekoldes
	* LAPSED: Küttekolletel puuduvad piirded, sh saunas
	* Riskid puuduvad

Täpsustus: ….

**RISKIDE MAANDAMISE SOOVITUSED:**

* Uuri ja nõusta, et küttekolded peavad olema nõuetekohased – lahtised kivid ning praod tahma- ja suitsujälgedega on märgid, et küttekoldega on probleemid ning sellisel juhul tuleb kutsuda pottsepp või korstnapühkija ahju olukorda üle vaatama.
* Uuri, kas küttekollete kasutamise puhul on käinud korstnapühkija (eramaja puhul peab kutseline korstnapühkija käima iga viie aasta tagant, võib ka sagedamini, kui inimene ise puhastamisega hakkama ei saa) ning vahepealsel ajal on inimene ise küttekoldeid hooldanud iga-aastaselt.
* Nõusta siibri kasutamise osas – kütmise ajal hoida täielikult avatuna ja sulgeda alles siis, kui söed on kustunud.
* Aita paigaldada ahjude ja pliitide puhul mittesüttiv koldeesine kaitse. Nõusta, et tuhaämbrina kasutataks plekist anumat, et pesu ei kuivatataks küttekolde peal või ahjusuu lähedal ning et muud süttivad esemed oleks hoitud küttekoldest ohutus kauguses.
* Aita teha ahjusuu lastele ohutuks – paigaldada ette piire, et laps end ei kõrvetaks või leia abiline, kes seda teeks.
* Paigalda radiaatoritele kaitsevõred, et laps ei saaks käega kuuma radiaatorit katsuda või leia abiline, kes seda teeks.
* Aita muretseda koju tulekustutustekk ja tulekustuti ning demonstreeri nende kasutamist.
* Jälgi, mida inimesed seljas kannavad kodudes, kus kasutatakse puupliiti. Nõusta, et riided ei oleks sulavad või süttivad– seetõttu võib saada põletusi. Soovita kanda puuvillaseid riideid.
* Aita leida abiline, kes tooks igapäevaselt küttepuid, kui küttepuid elamisruumides kuhjatakse. Alternatiivina aita puude kuhjamisel need paigutada nii, et need oleksid eemal küttekoldest ja peamistest liikumisteedest eluruumis.
* Uuri, kas inimesel on piisavalt küttepuid (kui kasutatakse kütmisel küttepuid) ja kas nende hankimisega on abi vaja, vajadusel võta ühendust KOV-iga.
* Aita inimest ka praktiliselt – aita otsida pottsepp, võta ühendust KOV-iga vajadusel toetuste taotlemiseks, aita nt. pealt suletava mittepõlevast materjalist pange soetamisel tuha hoiustamiseks, leia koht pesu kuivatamiseks (nt. aita paigaldada seinale pesurest vms).
* Paku ja aita küttekoldele alternatiivina õhksoojuspumba soetamist, kui kodus on ealistest iseärasustest on kütmine raskendatud või ohtlik. Suhtle KOV-iga, kas soetamisel on võimalik inimest rahaliselt toetada.

**Andurid**

1. Andurid
	* Suitsuandur puudub, ei ole töökorras või on ebakorrektselt paigaldatud
	* Vingugaasiandur puudub, ei ole töökorras või on ebakorrektselt paigaldatud (kodudes, kus kasutatakse tahkekütet või kus gaasiseade on ühendatud korstnaga)
	* Gaasilekkeandur puudub või ei ole töökorras (kodudes, kus on gaasiballoon või tsentraalgaas või gaasiboiler)
	* Riskid puuduvad

Täpsustus: ….

**RISKIDE MAANDAMISE SOOVITUSED:**

* Vaata koos inimesega üle andurid ning vajadusel nõusta inimest nende töö kontrollimise osas – andureid peab kord kuus testima. Selgita juurde andurite vajalikkuse ning kohustuslikkuse kohta (tahkeküttega majapidamistes on kohustuslik nii suitsuandur kui ka vinguandur, mujal vaid suitsuandur).
* Kui inimesel puuduvad andurid, siis aita need hankida ja paigaldada, leia abiline, kes seda teeks või või anna vanemaealiste inimeste korral perele edasi sellekohane info. Vajadusel konsulteeri KOV-i/Päästeameti töötajaga. Näiteks, kui eluruumis on gaasiseadmed – gaasikatel või gaasiveesoojendi – tahkeküttega pliit/ahi/kamin/katel, siis peab kodus olema vingugaasiandur.
* Soovita sobivaid andureid, kui majapidamises elab nt. kuulmispuudega inimene – nt. vibreeriv padi ja vilkuriga suitsuandur.
* Aita paigaldada veelekkeandur või leia abiline, kes seda teha aitaks.
1. VANEMAEALISED: Andurite vaigistusnupp ei asu käehaarde ulatuses või inimene ei ole võimeline seda vaigistama
	* Ja
	* Ei

Täpsustus: ….

**RISKIDE MAANDAMISE SOOVITUSED:**

* Paigalda patarei toitel töötavale andurile pikendusjuhe, kui vanemaealisel või teistel inimestel on kõrgustes ronimine probleemne. Internetist otsimiseks kasuta otsingufraasi „suitsuanduri pikendusjuhe“.

**Ohtlikud esemed ja loomad**

1. LAPSED: Ohtlikud esemed ja loomad
	* Pea kõrgusel on teravad nurgad (nt mööbliesemetel)
	* Haardeulatuses on teravad esemed (nt käärid, noad)
	* Haardeulatuses on põletus- ja tuleohtu tekitada võivad esemed (nt tikud, tulemasinad, küünlad, elektrilise veekeetja ja triikraua juhtmed)
	* Haardeulatuses on lämbumisohtu tekitada võivad esemed (nt pisidetailidega mänguasjad, LEGO mänguasjad, lemmiklooma kuivtoit, kilekotid)
	* Kodus on lahtised, kaitseteta pistikupesad
	* Kodus on ohtlikud loomad (nt suur, aktiivne või agressiivne koer, mürgine koduloom, üle jõu käivad kariloomad)
	* Riskid puuduvad

Täpsustus: ….

**RISKIDE MAANDAMISE SOOVITUSED:**

* Aita hankida nurkade pehmendamiseks nurgakaitseid. Internetist otsimiseks kasuta otsingufraasi „teravate nurkade kaitse“.
* Aita kinnitada telerid ja TV-alused, sahtlid, raamaturiiulid ja muu ebastabiilne mööbel põrandale või seinale.
* Aita paigutada kappidele ja sahtlitele lastelukud, mis takistavad lastel neid avamast.
* Nõusta, et nõudepesumasinat peab hoidma alati suletuna ning kasutama peab lastelukku, et vältida lapse kokkupuudet pesuainete ja teravate esemetega.
* Aita kõikvõimalikud lastele ohtlikud esemed kokku koguda ning paiguta lastele kättesaamatutesse kohta, kas kõrgele kappi või paremal juhul lukustatud kappi.
* Aita hankida ja paigaldada seinapealseid magnethoidikuid, mis aitavad köögis olevaid terariistu käeulatusest eemal hoida, kuid käepäraselt asetada. Internetist otsimiseks kasuta otsingufraasi „magnethoidik nugadele“.
* Nõusta vanemaid põletusohu osas ja selgita, et ka täiskasvanule joomiseks sobiva temperatuuriga kuum kohv võib imikul põhjustada väga tõsise põletuse.
* Nõusta, et triikimine, vee keetmine ja toidu valmistame peaksid toimuma vaid täiskasvanu osalusel ja last ei tohi jätta järelevalveta kuumade esemete juures.
* Nõusta, et juuksesirgendajad ja -koolutajad lähevad kiiresti kuumaks ning need tuleb laste käeulatusest väljas hoida.
* Soovita, et küpsetamisel peaks kasutama esimesena pliidi tagumist poolt ning pannide ja pottide käepidemed peaks keerama nii, et lapsed ei pääseks neile ligi.
* Soovita, et laudadel laudlinu mitte kasutada, kuna lapsed võivad neid tirides endale midagi peale tõmmata, nt. terav ese, kuum jook.
* Aita hankida ja paigaldada seinapealseid tikutoosihoidjaid, mis aitavad tikkusid asetada käeulatusest välja, kuid käepäraselt asetada. Internetist otsimiseks kasuta otsisõnu „tikutoosihoidja“, „tikutopsihoidja“.
* Aita lastevanematel panna lapse käeulatusest välja esemed, mis võivad sattuda lapse hingamisteedesse. Testimaks, millised esemed on piisavalt väikesed, et olla potentsiaalselt ohtlikud, saab kasutada WC-paberi rulli. Kui ese mahub rulli sisse, siis on see piisavalt väike, et põhjustada lämbumist.
* Aita eraldada suuremate ja väiksemate laste mänguasjad. Väiksematel lastel ei tohi lasta mängida väikesi osi sisaldavate mänguasjadega (nt. suurte laste LEGO-d) ilma järelevalveta.
* Aita paigaldada kilekotid hoidmiseks kas kilekotihoidjasse kinnisesse kappi või kõrgemal asetsevasse kappi või kogu ühte kotti (nt. riidest kotike), mille saab riputada kõrgemale lapse käeulatusest välja. Internetist otsimiseks kasuta otsingufraasi „kilekottide hoidja“.
* Aita hankida ja paigaldada pistikupesade turvamiseks pistikupesa kaitse. Internetist otsimiseks kasuta otsingufraasi „pistikupesa kaitse“.
* Nõusta, et laps ei jääks järelevalveta ja üksi koos loomaga. Kui laps mõistab talle antavaid selgitusi, tuleks teda õpetada loomadega suhtlema turvaliselt (sh. küsima luba, kui tahetakse paitada võõrast looma jne) <https://www.devonvet.com/blog/tips-for-teaching-children-how-to-interact-with-animals>
1. VANEMAEALISED: Ohtlikud esemed ja loomad
	* Kodus on ohtlikud loomad (nt suur, aktiivne või agressiivne koer, mürgine koduloom, üle jõu käivad kariloomad)
	* Kodus on robottolmuimeja, mille liikumisel võib inimene komistada
	* Kasutatakse elektrilisi tekke vm elektrilisi soojendajaid
	* Riskid puuduvad

Täpsustus: ….

**RISKIDE MAANDAMISE SOOVITUSED:**

* Aita leida keegi, kes looma eest hoolitsemise üle võtaks, kui kodus on üle jõu käiv loom (nt. vabatahtlikud koerte jalutajad koera energia maandamiseks). Kui olukord nõuab, algata looma äravõtmine ja vajadusel suhtle KOV spetsialistidega.
* Seadista robottolmuimeja tööaeg selliselt, et see takistaks võimalikult vähe inimese liikumist, kui võimalik ja asjakohane (nt. koristamine TV vaatamise aegadel, öisel ajal jne).
* Nõusta inimest kasutama elektriliste soojendite (elektriline soojendustekk) asemel nt. mikrolaineahjus soojendatavat soojakotti või vee baasil soojakotti.

**KÄITUMINE, SUHTLUS JA TOIMETULEK**

1. Kodus on inimesi, kelle igapäevatoimetused võivad olla piiratud (eelkõige subjektiivse hinnangu alusel)
	* Halvenenud nägemise tõttu (nt inimene kasutab tugevaid miinus- või plussprille)
	* Halvenenud kuulmise tõttu (nt inimene kasutab kuulmisabivahendit, ei kuule tavakõne vms)
	* Liikumisraskuste tõttu (nt liikumispuue, kasutab kõndimistuge, väsib treppe kasutades)
		+ Inimene on kukkunud viimase 3 kuu jooksul
	* Ebaadekvaatse taju tõttu (nt suhtlemisel tundub ebaadekvaatne, inimene ei orienteeru ajas ja kohas)
	* Riskid puuduvad

Täpsustus: ….

**RISKIDE MAANDAMISE SOOVITUSED:**

* Aita inimesel hankida võimalikke erilahendusi, mis abistaksid tema hakkamasaamist koduses keskkonnas. Kaasa nõustamisprotsessi pere või KOV, kes oleks abiks inimese kodu turvalisemaks kohandamisel. Inimene võib vajada lisaabi (nt. koduteenus), mis võib muuta tema toimetuleku koduses keskkonnas turvalisemaks.
* Vaata koos inimesega üle liikumistrajektoor ja võimalusel paiguta mööbel nii, et see ei segaks liikumist ning ei põhjustaks kukkumist.
* Uuri inimeselt, kas ta on valmis kolima, kui ta elab kõrgemal korrusel või elukoha tõttu on muul viisil liikumine raskendatud. Kaalu konteksti, kas inimesel on võimalik kolida ja leia muu sobiv eluruum. Kaasata protsessi ka pereliige või KOV töötaja.
* Uuri inimeselt, kas võid aidata talle leida mõne seltsilise/abilise (MTÜ Külaliikumine Kodukant; MTÜ Jututajad vms).
1. Käitumine (eelkõige visuaalsel tuvastamisel)
	* Kodus suitsetatakse siseruumides (nt suitsukonid laual, tugev suitsulõhn toas)
	* Kodus tarvitatakse liigselt alkoholi (nt pudelid nähtavates kohtades, inimene on purjus)
	* Kodus on inimene, kes on asjade koguja
	* Riskid puuduvad

Täpsustus: ….

**RISKIDE MAANDAMISE SOOVITUSED:**

* Soovita inimesel käitumisharjumusi muuta või tegevusi võimalikul ohutult teha.
* Nõusta, et suitsetamise korral teha seda väljas või kui inimene teeb seda toas, siis soovita, et suitsukonid pandaks ohutusse kohta.
* Soovita, et voodis suitsu ei tehtaks. Paku ja aita soetada voodis suitsetajatele võimalusel mittesüttiv voodipesu. Aita soetada taskutuhatoos, mis võiks olla voodi juures (või kasvõi padja all) käepärast. Internetist otsides kasuta otsisõna „taskutuhatoos“.
* Aita maandada kukkumisega ja tuleohuga seonduvaid riske alkoholi tarvitajate puhul. Aita teha käiguteed puhtaks, nõusta, et võimalikult vähe liigutaks treppidest. Nõusta, et koos ravimitega alkoholi ei tarbiks, kui inimene tarvitab ravimeid. Ürita inimese puhul välja selgitada, kas ta tarvitab alkoholi rõõmust või kurvastusest. Räägi vajadusel KOV töötajaga, millised on võimalused aitamiseks.
* Aita kogujatel üheskoos asjadest loobuda – nt. aita asjade sorteerimisel käiguteede puhastamiseks, leia võimalusi asjade turvalisemaks ladustamiseks (tõsta asjad hunnikutest kastidesse või karpidesse), leia keegi, kes asjad soodsalt ära utiliseerib (jäätmejaam, kolatakso, uuskasutuskeskus jne). Selgita inimesele võimalikke tagajärgi.
* Paku lahendusi, mis motiveeriksid (mine jälle külla, aga alles siis, kui on koristatud). Mõista, et pikaajaline koguja üldiselt ei naudi tekkinud olukorda, kuid tal puudub jaks, et probleemiga tegeleda. Seetõttu hurjutamine ei aita, vaid võib olukorda süvendada. Praktiline abi, koos tegemine ja mõne inimese leidmine, kes pidevalt abi pakub, võib aidata. Lahendused ei ole kiired, kuid oluline on leida võimalus koheselt peamised käiguteed vabastada.
1. On kahtlus, et inimene võib kannatada lähisuhtevägivalla all
	* Jah
	* Ei

Täpsustus: ….

**RISKIDE MAANDAMISE SOOVITUSED:**

* Anna info inimese abivajaduse märkamisel KOV-i või politseisse edasi. Info edastamine on kooskõlas seadustega ega riku eraelu puutumatust.
1. VANEMAEALISED: Suhtlus
	* Puudub lauatelefon ja/või mobiiltelefon
	* Puudub SOS nupp või muu tegutsemist monitooriv seade
	* Inimene ei tea hädaabinumbrit
	* Puudub inimene, kes regulaarselt võtab ühendust
	* Puudub võimalus iseseisvalt toitu, ravimeid jms hankida
	* Riskid puuduvad

Täpsustus: ….

**RISKIDE MAANDAMISE SOOVITUSED:**

* Võta ühendust KOV-i vastava spetsialistiga ja teavita abivajavast vanemaealisest. KOV spetsialist aitab korraldada edasise abi (hädaabinupp, koduteenus jne).
* Küsi inimeselt, kas võid aidata talle leida mõne seltsilise (MTÜ Külaliikumine Kodukant; MTÜ Jututajad vms).
* Uuri inimeselt, millised on suhted naabritega ja võimalusel võta ise naabritega ühendust, et paluda nt. ülepäeviti uurida, kas vanemaealisel on kõik korras.
* Kirjuta hädaabinumber suurelt paberile ja pane magnetitega nt. külmkapile. Samuti võib lisada sinna teisi vajalikke numbreid, nt. laste ja lastelaste telefoninumbrid, naabri telefoninumber; nt. Tartus on hoolduskoordinaatoritel oma külmkapimagnetid nime ja telefoninumbriga.
* Aita inimesel läbi mõelda enda jaoks, kuidas teda hädaolukorras aidata saab ja kuidas temani pääseb, nt. kes on tema tugivõrgustikus, kas on olemas inimene, kellel on tagavaravõti, kellele mure korral helistada. Samuti anna sotsiaaltöötajale kontakt, kelle poole pöörduda, kui midagi inimesega juhtub.

Vajalik edastada info (nt lähedastele, Päästeameti komandopealikule, sotsiaaltöötajale, politseile, perearstikeskusele):

Kodunõustamisele kulunud orienteeruv aeg:

1. VANEMAEALINE küsimused/väited on mõeldud hindamiseks nendes kodudes, kus elab eakas inimene (lisaks tavaküsimustele). [↑](#footnote-ref-2)
2. LAPS küsimused/väited on mõeldud hindamiseks nendes kodudes, kus peres on kuni 4-aastane laps (lisaks tavaküsimustele). [↑](#footnote-ref-3)